text: Spellerberg scorede ni mål og fik rødt til sidst
  02 november 2017 kl. 19.33
  IF Kolding København vandt ude med 24-23 over HC Midtjylland, efter at det stod 12-12 ved pausen. 
  Kolding-veteranen Bo Spellerberg måtte indkassere et direkte rødt kort få sekunder før tid i udesejren over HC Midtjylland torsdag aften. 
  Han blev kampens topscorer med ni mål. 
  Hjemmeholdet HC Midtjylland fik ellers en drømmestart og kom foran 4-0, men KIF Kolding fik kontakt og førte også kortvarigt inden pausen. 
  I anden halvleg rykkede gæsterne hurtigt og kom foran 18-13, og det hul formåede HC Midtjylland aldrig at lukke. 
  KIF Kolding førte 24-20, inden hjemmeholdet fik reduceret til sidst. 
  KIF Kolding har ti point for ni kampe, mens HC Midtjylland har ni point, også for ni kampe.
  